
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 28Csp/10/2026 2326200715 01. 04. 2026 JUDr. Eva Detvaiová ECLI:SK:OSGA:2026:2326200715.2
Uznesenie Okresný súd Galanta, v sporovej veci žalobcu: Tlapnet SK, a. s., IČO: 52 329 160, so sídlom Boženy Němcovej 8, Bratislava, zast.: Mgr. Lukáš Čuraj, advokát, IČO: 50 891 685, so sídlom Záhorácka 58/10, Malacky, proti žalovanému: neb. A. B., nar. XX.XX.XXXX, zomr. XX.XX.XXXX, naposledy bytom C. XXX, D. E., o zaplatenie 129,90 Eur s prísl., takto rozhodol: I. Súd konanie z a s t a v u j e . II. Žiadna zo strán sporu n e m á nárok na náhradu trov konania. odôvodnenie: 1. Žalobca sa žalobou, doručenou tunajšiemu súdu dňa 25.02.2026, v znení jej doplnenia zo dňa 26.03.2026, domáhal vydania rozhodnutia, ktorým by súd uložil žalovanému povinnosť zaplatiť žalobcovi sumu 129,90 Eur s príslušenstvom a nahradiť mu trovy konania, titulom neuhradenia vystavených faktúr za poskytnuté služby internetového pripojenia. 2. V priebehu konania lustráciou v Registri obyvateľov Slovenskej republiky bolo zistené, že žalovaný dňa XX.XX.XXXX zomrel. 3. Podľa § 161 ods. 1 zákona č. 160/2015 Z. z. Civilného sporového poriadku (ďalej len ako „CSP“), ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). 4. Podľa § 161 ods. 2 CSP, ak ide o nedostatok procesnej podmienky, ktorý nemožno odstrániť, súd konanie zastaví. 5. Podľa § 61 CSP, procesnú subjektivitu má ten, kto má spôsobilosť na práva a povinnosti; inak len ten, komu ju zákon priznáva. 6. Podľa § 62 CSP, ak strana nemá procesnú subjektivitu, súd konanie zastaví. 7. Podľa § 7 ods. 1 zákona č. 40/1964 Zb. Občianskeho zákonníka (ďalej len ako „OZ“), spôsobilosť fyzickej osoby mať práva a povinnosti vzniká narodením. Túto spôsobilosť má aj počaté dieťa, ak sa narodí živé. 8. Podľa § 7 ods. 2 prvá veta OZ, smrťou táto spôsobilosť zanikne. 9. Jednou z podmienok konania je spôsobilosť byť jeho účastníkom. Podľa § 61 CSP, procesnú subjektivitu má ten, kto má spôsobilosť na práva a povinnosti; inak len ten, komu ju zákon priznáva. Spôsobilosť byť účastníkom konania v procesnom práve sa teda rovná hmotnoprávnemu inštitútu
spôsobilosti mať práva a povinnosti. Spôsobilosť mať práva a povinnosti vzniká narodením, pričom smrťou táto spôsobilosť zanikne (§ 7 ods. 1 a 2 OZ). Žalovaný smrťou dňa 05.06.2020 stratil spôsobilosť mať práva a povinnosti aj spôsobilosť byť stranou konania ešte pred podaním žaloby na súd. Ide o taký nedostatok podmienok konania, ktorý nemožno odstrániť. Z uvedeného dôvodu súd konanie zastavil. 10. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 11. Nakoľko zastavenie konania zavinil žalobca, nakoľko podal žalobu proti neexistujúcemu subjektu, vzniklo právo na náhradu trov konania žalovanému, ktorý však dňa 05.06.2020, t. j. ešte pred podaním žaloby (a začatím konania) zomrel, preto súd rozhodol o trovách konania spôsobom, uvedeným v druhej výrokovej vete tohto uznesenia. Poučenie: Proti tomuto uzneseniu súdu prvej inštancie je možné podať odvolanie v lehote 15 dní odo dňa jeho doručenia cestou tunajšieho súdu na Krajský súd v Trnave (§ 357 písm. a) CSP). V odvolaní sa má popri všeobecných náležitostiach (§ 127 ods. 1 CSP) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 CSP). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§ 364 CSP). Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis. Ak účastník nepredloží potrebný počet rovnopisov a príloh, súd vyhotoví kópie na jeho trovy.

